E 1961 e oa studier hag ezel eus ar Yaouankizoù komunour. Bachet e voe gant renad ar jeneral Augusto Pinochet ha daou vloaz e chomas e Temuco, gant prizonidi bolitikel all. Prosez a voe e miz Chwevrer 1975, ha kondaonet e voe da chom 28 vloaz er vach. E 1977 e voe divachet a-drugarez da labour Amnesty International ha kondaonet da 8 vloaz harlu da Sveden. E gwirionez ne reas nemet beajiñ dre Suamerika. En Ecuador e savas ur gompagnunezh choariva en Alliance française. Goude ez eas da Berou, da Golombia ha da Nicaragua.